POPA+TANDA+de+Ioan+Slavici

media type="youtube" key="DVYitLxiVh8?rel=0" height="315" width="420" align="right" Popa Tanda este o nuvelă scrisă de Ioan Slavici care elogiază puterea acțiunii capabile să transforme o întreagă comunitate.

Personajul principal al nuvelei este părintele Trandafir, fiul dascălului Pintilie din Butucani. El este urmărit pe parcursul relației sale cu sătenii din Sărăceni.

Personajul este lipsit de portret fizic, dar principalele trăsături ale portretului sau moral sunt fixate chiar de la început de către narator prin caracterizare directă: "om bun”, "învățat”, "harnic şi grijitor”. Defectele sale care declanșează conflictul cu sătenii din Butucani sunt de fapt calităţi împinse oarecum la extrem: sinceritatea totală, înclinația către o critică aspră, "cam greu la vorbă, cam aspru la judecată: prea de-a dreptul, prea verde-făţis”.

Personajul nu evoluează pe parcursul acțiunii, caracterul lui rămâne neschimbat, însă portretul lui moral este nuanțat şi ilustrat prin situații noi, autorul folosind caracterizarea indirectă, prin fapte. Astfel în dorința sa de a insufla sărăcenenilor dragoste de muncă dovedește hotărâre, tenacitate, energie. Deși trec luni şi ani în care eforturile preotului sunt zadarnice, acesta nu renunţă ci caută mereu noi metode pentru a-i schimba pe săteni, astfel încearcă pe rând predica, sfatul, ironia, batjocura, ocara.

Îngrijindu-si gospodăria, preotul Trandafir dovedește inteligenţă, inventivitate, inițiativă şi spirit practic. Repară casa, fără a avea pregătire sau experiență, cultivă o mică gradină de zarzavaturi, mai apoi porumb, chiar împletește lese pe care le vinde la târg.

Imaginea finală a preotului Trandafir, în ipostaza de bunic, este cea a unui om împlinit, ce nu si-a pierdut vigoarea şi bucuria de a trăi. Epitetele în enumerație "verde, vesel si harnic” subliniază trăsăturile esențiale ale personajului.

Ceea ce se modifică pe parcursul nuvelei este felul în care preotul este perceput de către personajul colectiv al sătenilor din Sărăceni. Primul contact este pozitiv, oamenii sunt încântați de inteligenţa, capacităţile oratorice şi de bunele intenții ale preotului, dar mai târziu ajung să fie agasați de insistenţele şi critica acestuia. Portretul preotului din perspectiva sătenilor este foarte plastic prin folosirea unor expresii şi comparații populare "Părintele Trandafir e însă ca şi capra în gradina cu curechi” sau, "a ajuns ca şi ciuma”. Porecla "Popa Tanda” sugerează insistenţele zadarnice ale personajului, dar şi nemulțumirea colectivității faţă de acesta.

După ce sătenii vad primele realizări ale preotului, uimirea şi admirația pe fundalul încă existent al nemulțumirii şi antipatiei e surprinsă în exclamația "Popa e omul dracului!”. Exclamaţia din final "e omul lui Dumnezeu!” indică recunoștința şi dragostea sătenilor ce înțeleg şi apreciază meritele preotului.

Prin personajul principal al nuvelei "Popa Tanda”, Slavici creează o figura luminoasă, optimistă, ce întrupează respectul şi dragostea faţă de viața ce trebuie celebrată prin muncă şi bucurie, nu risipită prin tristețe şi necumpătare.

SARCINILE GRUPURILOR:
 * **Biografii ** vor prezenta viața și opera autorului Ioan Slavici.
 * **Folcloriștii **vor prezenta obiceiurile și tradițiile satului.
 * **Lingviștii **<span style="font-family: 'Times New Roman',serif; font-size: 12pt;">vor indica elementele de vocabular specifice întâlnite în nuvelă.
 * **<span style="font-family: 'Times New Roman',serif; font-size: 12pt;">Redactorii **<span style="font-family: 'Times New Roman',serif; font-size: 12pt;">vor realiza un articol, știri, anunțuri pe baza textului**.**
 * **<span style="font-family: 'Times New Roman',serif; font-size: 12pt;">Artiștii **<span style="font-family: 'Times New Roman',serif; font-size: 12pt;">vor realiza un colaj care să conțină peisaje pe baza nuvelei,
 * <span style="font-family: 'Times New Roman',serif; font-size: 12pt;">**iar cealaltă grupă de artiști** va selecta fragmente muzicale potrivite pentru fiecare moment al subiectului.